देउवाले उपसभापति बनाउने आश्वास कुरेर बसेका प्रभावशाली नेता खुमबहादुर खड्का, बिमलेन्द्र निधि, गोपालमान श्रेष्ठ यतिवेला निराश छन् । त्यस्तै महामन्त्रीको आशामा पूर्णबहादुर खड्का, ज्ञानेन्द्रबहादुर कार्की पनि निराश भएका छन् । सहमहामन्त्रीको आशामा रहेका मानबहादुर विश्वकर्मा, बालकृष्ण खाँड, डा. प्रकाशशरण महतहरूले पनि आश मारिसकेका छन् । परराष्ट्र वा संगठन विभागको जिम्मेवारी पाउने आशामा बसेका मीन विश्वकर्मा, एनपी साउद, चन्द्र भण्डारी, महेन्द्र यादव, आनन्दप्रसाद ढुंगानाले देउवाको आश्वासन कार्यान्वयन नहुनेमा ढुक्क देखिएका छन् ।
